Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12815

b) meggátolja az elektrosztatikus töltés veszélyes felhalmozódását. D. 5. 2. A repülőgépet a villámok katasztrofális hatásaitól is meg kell védeni. Kellő figyelmet kell fordítani a repülőgép gyártásában használt anyagokra. D. 6. Kényszerleszállásra vonatkozó előírások D. 6. 1. A repülőgép tervezésekor gondoskodni kell arról, hogy egy kényszerleszállás esetén a fedélzeten tartózkodók védve legyenek a tűztől, és a sebességcsökkenés közvetlen hatásaitól, valamint mindazoktól a sérülésektől, melyek a repülőgép belső berendezésein a sebességcsökkenés erőhatásai által következnek be. D. 6. 2. Eszközöket kell biztosítani a repülőgép gyors kiürítéséhez olyan körülményekre, melyek valószínűleg fennállnak egy kényszerleszállást követően. Ezeket az eszközöket a repülőgép utasainak és a személyzet kapacitásának összhangba hozásával kell meghatározni, és alkalmasaknak kell lenniük a kívánt cél eléréséhez. D. 7. Földi kiszolgálás Tervezési előírásokat és eljárásokat kell meghatározni a biztonságos földi kiszolgálásra (például: vontatás, felemelés). Bármilyen korlátozás és utasítás, mely az ilyen működés védelmére szolgál, számításba vehető. E. ALRÉSZ.HAJTÓMŰ E. 1. Meghajtó egységek A jelen Annex VI. Részének Szabványait mindazon hajtóművekre alkalmazni kell, amelyeket a repülőgépen elsődleges meghajtó egységként használnak. 2007/70/II. szám E. 2. Légcsavarok A jelen Annex VII. Részének Szabványait minden egyes légcsavarra, amelyet repülőgépen használnak, alkalmazni kell. E. 3. A meghajtó egység felépítése a repülőgépre E. 3. 1. A hajtómű és a légcsavar korlátozásoknak való megfelelés A meghajtó egység felépítését a repülőgépre úgy kell megtervezni, hogy a hajtómű és a légcsavarok (ha alkalmazható) képesek legyenek megbízhatóan működni a várható üzemeltetési körülmények között. A repülési kézikönyvben közzétett viszonyok között a repülőgépnek képesnek kell lennie arra, hogy a hajtóművekre és a légcsavarokra meghatározott korlátozások túllépése nélkül működjön a jelen alrésznek megfelelően. E. 3. 2. A hajtómű fordulatszámának szabályozása Olyan felépítéseknél, ahol egy meghibásodott hajtómű továbbműködése megnövelheti a tűz, vagy egy súlyos szerkezeti meghibásodás veszélyét, megoldásokat kell a hajózó személyzet részére biztosítani, mellyel leállíthatják a hajtómű működését repülés közben, vagy a fordulatszámát egy biztonságos szintre le tudják csökkenteni. Megjegyzés.- A légcsavarlapát szeparációja (propeller blade separation) esetében a hajtómű rotációját lehetetlen leállítani. E. 3. 3. Gázturbinás hajtómű Egy gázturbinás hajtóműnek a repülőgépre történő felépítéséhez:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes